Jelaskan Kehidupan awal dari Elfira Loy dalam bahasa melayu

Nurul Elfira Loy binti Ahmad Sabri dilahirkan anak yang kedua pada 8 Mac 1994 di Kuala Lumpur, kepada pasangan Ahmad Sabri Haji Ariffin dan Filzah Yusoff. Beliau mempunyai darah keturunan Melayu, Cina dan Arab Yaman. Bapanya merupakan pemilik dan Pengarah Projek Pusat Pengajian Islam dan Maahad Tahfiz Bustanul Haji Ariffin, Kuala Kangsar, Perak. Ibunya merupakan pengurus kepada beberapa selebriti dan model Malaysia. Elfira mempunyai lima adik-beradik iaitu abang sulungnya Ahmad Ezzraa Loy, adiknya Nurul Ezlisa Loy, Ahmad Ezzrin Loy dan paling bongsu Ahmad Evvraa Loy. Elfira juga merupakan bekas pelajar Sekolah Menengah Bandar Tun Hussein Onn 2, dan menutut dalam aliran sains di sekolahnya. Elfira memperoleh keputusan yang cemerlang dalam SPM. Beliau juga merupakan pengusaha/pengurus sebuah cafe yang terkenal di ibu negara disamping melanjutkan pelajarannya di sebuah universiti antarabangsa swasta pertama, UOW Malaysia KDU University College, di Utropolis Glenmarie, Shah Alam. Beliau akhirnya berjaya menghabiskan pengajiannya pada tahun 2017 berkelulusan Communication, Creative Arts, Entertainment Arts, Entrepreneurial Design.

Elfira Loy telah selamat diijabkabulkan dengan pasangannya, Muhamad Faris Khairol Anuar pada 1 Januari 2019. Pasangan bahagia ini telah dikurniakan sepasang cahaya mata bernama Muhamad Rayyan Khalaf yang lahir pada 1 Oktober 2019, dan adiknya Nur Aria Mikayla yang lahir pada 20 Mei 2022.